J disse Dage er vor Litteratur bleven beriget med et for Modersmaalet og dets Studium vigtigt og længe med Længsel forventet Værk: "Dansk Ordbog, indeholdende det danske Sprogs Stammeord, tilligemed afledede og sammensatte Ord, efter den nuværende Sprogbrug forklarede i deres forskjellige Betydninger, og ved Tallemaader og Exempler oplyste, af Christian Molbech. Første Bind, A-L. LXXII. og 700 S., og Andet Bind, M. 732 S. i stor 8vo, paa spaltede Colummer.) - J en Jndledning meddeler Forf. en Beretning om, hvorledes og i hvilket Øiemed Ordbogen er bleven til; hvilke Egenskaber den har - eller hvilke han idet mindste har stræbt at give den; og i hvad Forhold den staaer til tidligere danske Ordbøger, og han leverer dernæst en særdeles interessant og belærende "Oversigt af det danske Sprogs Historie; med Sprogprøve, fra det 12te til det 16de Aarhundrede." (S. Bl.)
Dansk Ordbog
Forfatter: Chr. Molbech
Dato: 1833-06-11